stanford-oval/wikipedia huggingface dataset:
Pekka Tammi

Pekka Olavi Tammi (s. 17. heinäkuuta 1952 Helsinki) on Tampereen yliopiston kirjallisuustieteen professori (1993–) ja Taideaineiden laitoksen johtaja. Hänen erikoisalaansa ovat kirjallisuudentutkimuksen kentällä erityisesti narratologia sekä Vladimir Nabokovin tuotanto.
Tammi on aikaisemmin työskennellyt myös Helsingin yliopistossa, tutkijana Suomen Akatemiassa ja vierailevana tutkijana Kalifornian yliopistossa Berkeleyssä ja Santa Barbarassa. Hän on Helsingin yliopiston entisen matematiikan professorin Olli Tammen poika.
Pekka Tauriainen

Pekka Tuomas Tauriainen (18. marraskuuta 1951 Tyrnävä – 21. tammikuuta 2016 Turku) oli turkulainen päätoimittaja ja kustantaja.
Pudasjärveltä kotoisin olleella Tauriaisella oli omistuksessaan kaksi ilmaisjakelulehteä. Turkulaisen Kulmakunta-lehden hän osti vuonna 1991, ja toinen Tauriaisen lehdistä oli Porissa ilmestyvä Uusi Pori, josta hän omisti kuollessaan vähemmistöosuuden. Tauriainen toimi myös molempien lehtien päätoimittajana. Aikaisemmin hän toimi Pälkäneellä ilmestyneen Kunnallistiedot-paikallislehden päätoimittajana.
Tauriainen oli tunnettu räväköistä pääkirjoituksistaan. Valtakunnalliseen julkisuuteen hän nousi tammikuussa 2011 sosiaalista mediaa kritisoineella Uuden Porin pääkirjoituksellaan.
Painin maailmanmestaruuskilpailut 2003 (vapaapaini ja naisten paini)

Vuoden 2003 painin maailmanmestaruuskilpailut järjestettiin naispainin ja vapaapainin osalta New Yorkissa, Yhdysvalloissa. Kummallakin tyylillä kilpailtiin seitsemässä painoluokassa.
Mitalistit > Vapaapaini

| Sarja | Kultaa | Hopeaa | Pronssia |
| --- | --- | --- | --- |
| 55,0 kg |  Dilshod Mansurov |  Ghenadie Tulbea |  Oleksandr Zakharuk |
| 60,0 kg |  Arif Abdullajev |  Yandro Quintana |  Song Jae-Myung |
| 66,0 kg |  Irbek Farnijev |  Serafim Barzakov |  Kazuhiko Ikematsu |
| 74,0 kg |  Buvaisar Saitijev |  Murad Gaidarov |  Gennadij Lalijev |
| 84,0 kg |  Sazhid Sazhidov |  Cael Sanderson |  Revaz Mindorašvili |
| 96,0 kg |  Eldar Kurtanidze |  Alireza Heidari |  Krassimir Kotchev |
| 120,0 kg |  Artur Taimazov |  Kerry McCoy |  Alireza Rezaei |
Mitalistit > Naispaini

| Sarja | Kultaa | Hopeaa | Pronssia |
| --- | --- | --- | --- |
| 48,0 kg |  Iryna Merleni |  Patricia Miranda |  Li Hui |
| 51,0 kg |  Chiharu Ichō |  Natalja Karamtšakova |  Jennifer Wong |
| 55,0 kg |  Saori Yoshida |  Tina George |  Natalja Golts |
| 59,0 kg |  Seiko Yamamoto |  Natalja Ivaško |  Sally Roberts |
| 63,0 kg |  Kaori Ichō |  Sara McMann |  Viola Janik |
| 67,0 kg |  Kristie Marano |  Ewelina Pruszko |  Svetlana Martinenko |
| 72,0 kg |  Kyōko Hamaguchi |  Toccara Montgomery |  Wang Xu |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Japani | 5 | 0 | 1 | 6 |
| 2 |  Venäjä | 3 | 2 | 2 | 7 |
| 3 |  Uzbekistan | 2 | 0 | 0 | 2 |
| 4 |  Yhdysvallat | 1 | 6 | 2 | 9 |
| 5 |  Georgia | 1 | 0 | 1 | 2 |
| 5 |  Ukraina | 1 | 0 | 1 | 2 |
| 7 |  Azerbaidžan | 1 | 0 | 0 | 1 |
| 8 |  Bulgaria | 0 | 1 | 1 | 2 |
| 8 |  Iran | 0 | 1 | 1 | 2 |
| 10 |  Kuuba | 0 | 1 | 0 | 1 |
| 10 |  Puola | 0 | 1 | 0 | 1 |
| 10 |  Moldova | 0 | 1 | 0 | 1 |
| 10 |  Valko-Venäjä | 0 | 1 | 0 | 1 |
| 14 |  Kiina | 0 | 0 | 2 | 2 |
| 15 |  Kazakstan | 0 | 0 | 1 | 1 |
| 15 |  Etelä-Korea | 0 | 0 | 1 | 1 |
| 15 |  Kanada | 0 | 0 | 1 | 1 |
Pekka Tanskanen

Pekka Tanskanen (26. toukokuuta 1866 Juuka – 11. maaliskuuta 1946 Juuka) oli suomalainen maanviljelijä ja kansanedustaja 1917–1919. Hänet valittiin maalaisliiton edustajaksi Kuopion läänin itäisestä vaalipiiristä vuoden 1917 vaaleissa.
Tanskanen osallistui myös paikallispolitiikkaan Juuan kunnanvaltuutettuna ja kunnallislautakunnan jäsenenä. Hän oli kolmesti naimisissa: Sikke Lehikoisen kanssa 1890–1892, Siiri Lehikoisen kanssa 1894–1927 ja Eeva Kaisa Kukkosen kanssa 1929.
Pauliina Grym

Pauliina Grym (o.s. Tuomola, s. 1977) on suomalainen kulttuuritoimittaja. Hän työskentelee Yleisradion kulttuurin ajankohtaisohjelma Kulttuuriykkösen toimittajana. Tätä ennen hän työskenteli Kulttuuriykkösen edeltäjässä Kultakuumeessa ja toimittajana Pilkun jälkeen -kirjallisuusohjelmassa (Yle Teema), joka kuului KOURA-palkittuun Kirjojen Suomi -kokonaisuuteen (2017).
Grym on toiminut avustajana useissa suomalaisissa lehdissä (Kauppalehti, NYT, Helsingin Sanomat, Trendi, Suosikki, Sue, Suomi Finland Perkele) 1990-luvulta lähtien[lähde? ] ja kirjoittanut kolme musiikkiaiheista kirjaa. Radiouransa alussa hän työskenteli Radio Cityssä ja Radio Novassa sekä lavajuontajana muun muassa Sonisphere-festivaaleilla Porissa 2010. Viestintätoimisto Deskissä hän työskenteli vuosina 2006–2010. Vuonna 2021 Grym teki Ylelle Rakasmetalli-podcastia Harri Hakasen kanssa.
Julkaisut

Tuomola, Pauliina: Ari Koivunen : karaokebaareista hevilavoille.  Helsinki:  Johnny Kniga, 2007.  ISBN 978-951-0-33528-4.
Tuomola, Pauliina: Voittajan tarina.  Helsinki:  Johnny Kniga, 2009.  ISBN 978-951-0-35200-7.
Tuomola, Pauliina: Waltari : suomimetallin pioneerit.  Helsinki:  Like, 2011.  ISBN 978-952-01-0624-9.
Aiheesta muualla

Pauliina Grymin verkkosivut (Arkistoitu – Internet Archive)
Kuuluttajan vieras: Toimittaja Pauliina Grym Yle Areena. 21.6.2017.
Pauliina Aarva

Pauliina Aarva (s. 1948) on suomalainen terveystutkija ja tietokirjoittaja. Koulutukseltaan hän on yhteiskuntatieteiden tohtori, erikoisalanaan terveyden edistäminen. Aarva väitteli tohtoriksi Tampereen yliopistosta vuonna 1992. Vuodesta 2005 hän on ollut Tampereen yliopiston dosentti.
Aarva on työskennellyt tutkijana ja kouluttajana Suomessa ja kansainvälisissä terveydenhuollon kehittämistehtävissä, muun muassa EU:n, Maailmanpankin ja Suomen ulkoministeriön rahoittamissa hankkeissa. Hän on työskennellyt ja asunut Ukrainassa sekä Venäjällä, jossa hän johti vuosina 1998–2008 useita kansainvälisiä terveydenhuollon tutkimus- ja kehittämishankkeita, joihin osallistui asiantuntijoita useista Euroopan maista.
Suomessa Aarva on työskennellyt Lääkintöhallituksen ylitarkastajana 1979–1984, Terveys 2000 -lehden toimitussihteerinä 1985, UKK-instituutin tiedotus- ja koulutuspäällikkönä 1985–1994, Stakesin (nykyinen THL) projektipäällikkönä 1994–1996, osa-aikaisena tutkijana Tampereen yliopistossa 2002–2008 sekä yrittäjänä.
Aarva on julkaissut kolme tietokirjaa. Vuonna 2021 hän sai Vuoden Luontaishoitoteko -palkinnon. Perusteluna oli tieteellisen näkökulman tuominen osaksi luontaishoitoalaa koskevaa keskustelua.
Aarva on pitänyt terveysaiheista blogia (liinanblogi.com) vuodesta 2012.
Teokset

Parantavat energiat.  Viisas Elämä, 2015.
Inhimillisyyden vallankumous – Iloa ja toivoa terveydenhoitoon.  Basam Books, 2018.
Täydentävät hoidot.  Viisas Elämä, 2019.
Aiheesta muualla

Pauliina Aarva Research Gate.
FinnRadio FM: Haastattelussa palkittu tutkija Pauliina Aarva ja toiminnanjohtaja Anna Sofia Nevanlinna youtube.com.  31.10.2021.
Pearl Necklace

| ”Pearl Necklace” ZZ Top |
| --- | --- | --- |

Singlen tiedot
 Albumilta: El Loco
 Julkaistu: 1981
 Formaatti: 7" vinyyli
 Tuottaja(t): Bill Ham
 Tyylilaji: blues rock
 Kesto: 04.01
 Levy-yhtiö: Warner Bros. Records
Listasijoitukset
  28.
ZZ Topin muut singlet
| ”Leila” 1981 | ”Pearl Necklace"” 1981 | ”Tube Snake Boogie” 1981 |
Pearl Necklace on ZZ Topin kappale vuodelta 1981. Se julkaistiin albumilla El Loco. Kappale julkaistiin singlenä samana vuonna.[lähde? ]
Pelasgos

Pelasgos (m.kreik. Πελασγός, lat. Pelasgus) viittaa kreikkalaisessa mytologiassa useampaan eri henkilöön:
Pelasgos, Arkadian ensimmäinen kuningas, jonka Herodotos väitti olleen Kreikan ensimmäinen asukas. Hän oli Nioben ja Zeuksen poika ja hänellä vaimonsa Meliboian kanssa poika nimeltä Lykaon.
Pelasgos, Argoksen kuningas, joka otti vastaan Danaoksen ja tämän viisikymmentä tytärtä.
Pelasgos, nymfi Larissan isä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pelasgos”, voi hakea sivunnimihaulla, laajalla sivunnimihaulla tai tekstihaulla.
Paikallisuutisia

Paikallisuutisia on Timo Kähkösen piirtämä ja Vesa Ilmarannan käsikirjoittama vuodesta 2002 ilmestynyt sanomalehtisarjakuva. Se oli vuonna 2005 Suomen sanomalehdistön levinnein kotimainen sunnuntaisarjakuva. Vuonna 2005 sarjakuvaa alkoi levittää suomalainen syndikaatti Royal Comics Syndicate. Vuonna 2012 Paikallisuutisia julkaistiin hieman yli kymmenessä sanomalehdessä.
Sarjakuva sai alkunsa marraskuussa 2002, kun sanomalehti Maaseudun Tulevaisuus etsi piirtäjää viikonvaihdesivuilleen. Sarjaa kysyttiin kymmeneltä tekijältä ja lehti päätyi valinnassaan yksimielisesti tähän sarjakuvaan.
Paikallisuutisia kertoo pörssihuumassa rahansa ja melkein mielenterveytensäkin menettäneestä Esa Välisaaresta, joka palaa kotipaikkakunnalleen Syrjäälään. Syrjäälä on paikkakunta kahden suurehkon kasvukeskuksen välissä. Hänet ottaa paikallislehden töihin päätoimittaja Antti Suominen. Kouluaikaisen toverinsa Kari Virtasen välityksellä Esa tapaa äidinkielen opettajan Pirjon, josta tulee hänen tyttöystävänsä.
Päähahmot

Esa Välisaari on sarjan päähahmo ja toimittaja Syrjäälän Sanomissa.
Antti Suominen on lehden päätoimittaja jo kolmannessa polvessa. Suominen on kotiseutu- ja kulttuurimies.
Rouva Moisio on Syrjäälän Sanomien tehokas sihteeri. Hän on työpaikan äitihahmo.
Pirjo on kunnan yläasteen äidinkielenopettaja ja Esan tyttöystävä.
Paavo on äkkiväärällä huumorintajulla varustettu pronssinen kirveenteroittajapatsas.
Kyyhkynen on Esan lemmikkilintu.
Kari Virtanen on Esan vanha luokkatoveri. Kari on naimisissa ja hänellä on kaksi lasta.
Sivuhahmoja

Esan vanhemmat Viljo ja Esteri, joista on myös oma sarjakuvansa.
Nuorisojengi Simo, Pertti ja Vesku
Yksinhuoltaja ja nokkela tytär
Huonokuuloinen mummeli
Termospullomies
Lenkkeilijä
Aiheesta muualla

Paikallisuutisia-sarjakuvan kotisivut - Sivuille päivitetään uusi värillinen sunnuntaistrippi joka perjantai. Sarjakuva-arkistossa on muutaman kuukauden materiaali.
Royal Comics Syndicate
Paulão

Paulão-nimisiä henkilöitä:
Jalkapalloilijat:
Paulão, brasilialainen jalkapalloilija (Paulo César Batista, s. 1967)
Paulão, angolalainen jalkapalloilija (Paulo António Alves, s. 1969)
Paulão, brasilialainen jalkapalloilija (Paulo Frederico Benevenute, tunnetaan myös nimellä Paulão Desmaio, s. 1973)
Paulão, brasilialainen jalkapalloilija (Paulo Afonso Santos Júnior, s. 1982)
Paulão, brasilialainen jalkapalloilija (Paulo Roberto do Carmo, s. 1985)
Paulão, brasilialainen jalkapalloilija (Paulo Eduardo Rodrigues Lima, s. 1985)
Paulão, brasilialainen jalkapalloilija (Paulo Marcos de Jesus Ribeiro, s. 1986)
Koripalloilijat:
Paulão Prestes, brasilialainen koripalloilija (s. 1988)
Lentopalloilijat:
Paulão, brasilialainen lentopalloilija (Paulo André Jukoski da Silva, s. 1963)
Paulão, brasilialainen rantalentopalloilija (Paulo Roberto Moreira da Costa, s. 1969)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Paulão”, voi hakea sivunnimihaulla, laajalla sivunnimihaulla tai tekstihaulla.
Painin maailmanmestaruuskilpailut 2002 (kreikkalais-roomalainen paini)

Vuoden 2002 kreikkalais-roomalaisen painin maailmanmestaruuskilpailut järjestettiin 20. syyskuuta–22. syyskuuta 2002 Moskovassa, Venäjällä. Kisoissa painittiin seitsemässä painoluokassa.
Mitalistit

| Painoluokka | Kultaa | Hopeaa | Pronssia |
| --- | --- | --- | --- |

| 55 kg |  Geidar Mamedalijev |  Nepes Gukulov |  Hassan Rangraz |
| 60 kg |  Armen Nazarian |  Wlodzimierz Zawadzki |  Roberto Monzon Gonzalez |
| 66 kg |  Jimmy Samuelsson |  Farid Mansurov |  Manuchar Kvirkvelia |
| 74 kg |  Varteres Samurgašev |  Badri Khasaia |  Filiberto Ascuy Aguilera |
| 84 kg |  Ara Abrahamian |  Aleksandr Menšikov |  Mohamad Abd El Fatah |
| 96 kg |  Mehmet Özal |  Karam Mohammed Gaber Ibragim |  Ali Mollov |
| 120 kg |  Dremiel D. Byers |  Mihaly Deak Bardos |  Juri Patrikejev |
Tilastot maittain

| Sija | Maa | Kultaa | Hopeaa | Pronssia | 4>  sijoja | 5>  sijoja | 6>  sijoja |
| --- | --- | --- | --- | --- | --- | --- | --- |
| 1. |  Venäjä | 2 | 1 | 1 | 1 | - | - |
| 2. |  Ruotsi | 2 | - | - | - | - | - |
| 3. |  Bulgaria | 1 | - | 1 | - | - | - |
| 4. |  Yhdysvallat | 1 | - | - | - | 1 | - |
| 4. |  Turkki | 1 | - | - | - | - | 2 |
| 6. |  Georgia | - | 1 | 1 | - | 1 | - |
| 7. |  Egypti | - | 1 | 1 | - | - | - |
| 8. |  Unkari | - | 1 | - | - | 1 | - |
| 8. |  Puola | - | 1 | - | - | - | 1 |

| 10. |  Azerbaidžan | - | 1 | - | - | - | - |
| 10. |  Turkmenistan | - | 1 | - | - | - | - |
| 12. |  Kuuba | - | - | 2 | 1 | - | - |
| 13. |  Iran | - | - | 1 | - | - | 1 |
| 14. |  Armenia | - | - | - | 2 | - | - |
| 14. |  Ukraina | - | - | - | 2 | - | - |
| 16. |  Kreikka | - | - | - | 1 | - | - |
| 17. |  Uzbekistan | - | - | - | - | 1 | 2 |
| 18. |  Romania | - | - | - | - | 1 | - |
| 18. |  Slovakia | - | - | - | - | 1 | - |
| 18. |  Viro | - | - | - | - | 1 | - |
| 21. |  Israel | - | - | - | - | - | 1 |
Suomen edustajat

| Painoluokka | Painija | Sijoitus |
| --- | --- | --- |
| 55 kg | Pasi Huhtala | 19:s |
| 60 kg | Jarkko Ala-Huikku | 18:s |
| 66 kg | Kim-Jussi Nurmela | 19:s |
| 74 kg | Marko Yli-Hannuksela | yhdeksäs |
| 84 kg | Tomi Rajamäki | 18:s |
| 120 kg | Juha Ahokas | 15:s |
Pelastajat (draamasarja)

| Pelastajat |
| --- | --- |
Tyyli:  draama
Alkuperämaa:  Suomi
Alkuperäiskieli:  suomi
Verkko:  Yle TV1
Jaksoja:  10
Tuotanto
Ohjaaja(t):  Ville Koivisto
Käsikirjoittaja(t):  Tapani Bagge
Säveltäjä(t):  Heikki Elo
Tuotantoyhtiö(t):  Video-Match Oy
Aiheesta muualla
IMDb 
Pelastajat on Yle TV1:n keväällä 1998 esittämä draamasarja. Kymmenosainen sarja tapahtuu kuvitteellisen Huimalan kaupungin paloasemalla.
Sarjan käsikirjoitti Tapani Bagge ja ohjasi Ville Koivisto. Pääosia esittävät Svante Martin, Antti Seppä, Markku Tuulenkari, Sami Kojonen, Tommi Liski, Janne Virtanen, Katariina Kuisma ja Laura Elo. Sarjan tuotti Video-Match Oy, ja sarjasta tehtiin myös dokumentti Näin tehtiin Pelastajat.
Sarjan musiikin on säveltänyt Heikki Elo. Elon säveltämä ja Turkka Malin sanoittama kappale ”Tuleen rakkauden” toimi lopputekstien tunnusmusiikkina ja sen esitti Rami Välimäki.
Perttunen

Perttunen on suomalainen sukunimi. Tunnettuja Perttunen-nimisiä henkilöitä ovat:
Anders Wilhelm Perttunen, Rosvo-Perttunen (1851–1877), rikollinen
Arhippa Perttunen (1762–1941), vienankarjalainen runonlaulaja
Eelis Perttunen (s. 1933), jalkapalloilija ja valmentaja
Juhani Perttunen (s. 1938), lakimies ja kansliapäällikkö
Miihkali Perttunen (1815–1899), runonlaulaja ja -taitaja
Tapio Perttunen (s. 1956), raviohjastaja ja -valmentaja
Vilho Perttunen (1916–1990), hyönteistutkija
Väinö Perttunen (1906–1984), painija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Pentti Roiko-Jokela

Pentti Tuomas Roiko-Jokela  (21. joulukuuta 1941 Kannus – 1. heinäkuuta 2015 Espoo) oli suomalainen metsänhoitaja, tutkija ja virkamies, joka sai metsäneuvoksen arvonimen.
Henkilöhistoria

Roiko-Jokelan vanhemmat olivat maanviljelijä Reino Fredrik Roiko-Jokela ja emäntä Martta Jenny Raita ja puoliso vuodesta 1966 lehtori Marja Tellervo Juntunen. Roiko- Jokela tuli ylioppilaaksi Kannuksen yhteiskoulusta 1961 ja valmistui Helsingin yliopistosta metsänhoitajaksi 1966 ja maatalous- ja metsätieteiden kandidaatiksi. Tekniikan tohtorin tutkinnon hän suoritti 1974 Sveitsissä, ETH Zürich -korkeakoulussa. Se rinnastettiin Suomessa maatalous- ja metsätieteiden tohtorin tutkintoon 1988. Roiko-Jokela oli Helsingin yliopiston ja valtion maatalous-metsätieteellisen toimikunnan tutkimusapulainen 1966–1968, Helsingin yliopiston kurssiassistentti 1966–1969 ja tutkija Sveitsissä 1969–1974.
Metsäntutkimuslaitoksen Rovaniemen tutkimusaseman puuntuotostutkija hän oli 1974–1982, vt. johtava tutkija 1978–1979 ja johtaja 1982–1984, Metsähallituksen suunnitteluosaston metsäneuvos 1984–1987, tuotanto-osaston osastonjohtaja 1987–1992, va. ylijohtaja 1990, kiinteistöasioiden, kiinteistöpalveluiden ja omaisuuspalveluiden johtaja 1992–1998 ja kiinteistöjohtaja 1999–2005. Hänellä oli myös useita asiantuntija- ja luottamustehtäviä. Metsämiesten Säätiön hallituksen puheenjohtajana hän toimi 1995–2010. Metsäneuvoksen arvonimen Roiko-Jokela sai 2010.
Julkaisuja

Studies on improvement of the efficiency of systematic sampling in forest inventory, 1971, Aarne Nyyssösen ja Pekka Kilkin kanssa
Die Schaftformfunktion der Fichte und die Bestimmung der Sortimentsanteile am Stehenden Baum, 1974,  väitöskirja
Koepuiden mittauksen tarkkuus ja tehokkuus, 1978, Mikko Hyppösen kanssa
Pintakasvillisuuden, maan ja puuston välisistä suhteista Ounasvaaralla, 1979, Leevi Lohen ja Erkki Lähteen kanssa
Metsäkasvillisuuden ja maan fysikaalisten ominaisuuksien välisestä suhteesta Lapissa, 1979, Pentti Sepposen ja Erkki Lähteen kanssa
Maaston korkeus puuntuotantoon vaikuttavana tekijänä Pohjois-Suomessa, 1980
Kivennäismaiden talousmetsien pysyvät (INKA ja TINKA) kokeet: suunnitelmat, mittausmenetelmät ja aineistojen rakenteet, 1988, Hans Gustav Gustavsenin ja Martti Varmolan kanssa
Metsien puolesta – pro silvis: metsäpoliittisen keskustelun tueksi marraskuussa 1995, 1995.
Aiheesta muualla

Heikki Roiko-Jokela: Pentti Roiko-Jokela Biografiasampo.
Paracyclotosaurus

| Paracyclotosaurus |
| --- | --- |
 Paracyclotosaurus davidi
 Triaskausi  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Tetrapoda
Lahko::  †Panssarisammakot Temnospondyli
Alalahko::  †Stereospondyli
Kladi::  †Capitosauria
Yläheimo::  †Mastodonsauroidea
Heimo::  †Mastodonsauridae
Suku::  †Paracyclotosaurus  Watson, 1958
Lajit
 †P. davidi Watson, 1958 (tyyppilaji)  †P. crookshanki Damiani, 2001  †P. morganorum Damiani and Hancox, 2003 
Katso myös
   Paracyclotosaurus Wikispeciesissä   Paracyclotosaurus Commonsissa 
Infobox OKNimi-testi OK: 
Paracyclotosaurus on sukupuuttoon kuollut panssarisammakoiden suku, joka eli triaskaudella noin 235 miljoonaa vuotta sitten. Fossiileja on löydetty Australiasta, Intiasta ja Etelä-Afrikassa. Paracyclotosauruksella oli litteä ruumis, ulkonäöltään samankaltainen kuin nykyisillä salamantereilla – mutta paljon isompi, se kasvoi jopa 2,3 metriä pitkäksi. Paracyclotosaurus kuului Capitosauria -kladiin, jotka palasivat veteen kynodonttien ja dikynodonttien syrjäyttämänä. Ne siis pystyivät elää maalla, mutta ne viettivät suurimman osan ajastaan vedessä.
Paracyclotosaurus oli kalansyöjä ja saalisti luultavasti odottaen saalista juuri vedenpinnan alla. Kun pahaa aavistamaton kala ui sen leukojen ulottuville, Paracyclotosaurus nosti jättimäistä päätänsä, avasi kitansa ammolleen ja imaisi kalan sisäänsä. Nykyaikaiset saalistajat, kuten krokotiilit, käyttävät samaa taktiikkaa napatakseen osan saaliistaan.
Paracyclotosauruksen suuri pää oli päältä litteä ja lähestulkoon 60 senttiä pitkä. Sen litteys tarkoitti sitä että niskan jänteistyksen kohta oli miltei samalla tasolla kuin leukojen liitoskohta. Tuloksena suu avautui helposti korottamalla päätä.
Aiheesta muualla

Paracyclotosaurus (Arkistoitu – Internet Archive) Fossilworks
Paracyclotosaurus davidi (Arkistoitu – Internet Archive) Natural History Museum
Paulão (jalkapalloilija, 1985)

| 0 | 1 | 2 |
| --- | --- | --- |
Kuva
Henkilötiedot
Koko nimi: Paulo Eduardo Rodrigues Lima
Syntymäaika: 16. lokakuuta 1985 (ikä 38)
Syntymäpaikka: Florianópolis, Brasilia
Pelipaikka: keskuspuolustaja
Pituus: 187 senttimetriä
Seura
Seura: PoPa
Junioriseurat
2004: Figueirense
Seurat
| Vuodet | Seura | O (M) |
| 2004–2006 2006 2007 2007 2007 2007–2008 2009 2009– | Figueirense Cidade Azul Metropolitano Palmeiras Rio Branco Avaí Metropolitano PoPa |        1 (0) |
 Seurajoukkueuran tilastot kattavat vain kansalliset sarjat, päivitetty 4. elokuuta 2009.
Paulão (oik. Paulo Eduardo Rodrigues Lima, s. 16. lokakuuta 1985 Florianópolis, Brasilia) on brasilialainen jalkapalloilija, joka edustaa PoPaa. 187 senttimetriä pitkän Paulãon pelipaikka on keskuspuolustaja.
Loukkaantuneen Juha Luoman korvaajaksi hankittu Paulão siirtyi PoPaan 30. heinäkuuta 2009 allekirjoittaen loppukauden kattavan sopimuksen, johon sisältyy optio seuraavasta kaudesta.
Paikallistie

Paikallistie 17073 Jalasjärven Ala-Koskuella.
Paikallistie 18724 Utajärven Juorkunan Olvasjärvelle.
Paikallistie 18884 Kuusamon Rukalla.
Paikallistie (ruots. bygdeväg) on aiemmin käytössä ollut nimitys niille nykyisille Suomen tieverkon yhdysteille, jotka palvelevat paikallista liikennettä ylemmäntasoisten yhdysteiden ohella. Vuoden 2006 alussa voimaan tullut uusi maantielaki ei enää tunne paikallistien käsitettä, vaan paikallistiet ovat nykyisin yhdysteiksi luokiteltuja maanteitä. Tienumerointijärjestelmässä entisille paikallisteille on varattu numerot 11000–19999. Numerointi on hallinnollinen, eikä näiden teiden numeroita merkitä maastoon.
Entisten paikallisteiden laajempi liikenteellinen merkitys on yleensä melko pieni, mutta maaseudun ja haja-asutusalueiden asukkaille, kesämökkiläisille sekä puutavarakuljetuksille merkitys voi olla hyvinkin suuri. Monet teistä ovat vanhoja kulkureittejä asutustaajamien eri kylien välillä. Varsinaisten paikallisteiden lisäksi on olemassa maanteitä ja paikallisteitä muistuttavia talviteitä ja polkumaisia teitä, joita käytetään esimerkiksi puutavarakuljetuksiin.
Entisaikaan paikallisteiden tarkoituksena oli olla ensisijaisesti kuntien sisäisen liikennöinnin tarpeita varten.
Paikallisteiden numerointi tiepiireittäin

|   | Tiepiiri | Numerot |
| --- | --- | --- |
| 01 | Uusimaa | 11000–11999 |
| 02 | Turku | 12000–13499 |
| 04 | Häme | 13500–14499 |
| 03 | Kaakkois-Suomi | 14500–15499 |
| 08 | Savo-Karjala | 15500–16499 |
| 09 | Keski-Suomi | 16500–16999 |
| 10 | Vaasa | 17000–18199 |
| 12 | Oulu | 18200–19499 |
| 14 | Lappi | 19500–19999 |
Esimerkkejä paikallisteistä

Raitotie, Oulu (yhdystie 18708)
Sääksmäentie, Valkeakoski (yhdystie 13941)
Yhdystie 12307, Tarvasjoki ja Marttila  (osa Hämeen Härkätiestä)
Aiheesta muualla

Kuvia tai muita tiedostoja aiheesta Paikallistie Wikimedia Commonsissa
Maantielaki 23.6.2005/503 (Arkistoitu – Internet Archive)
Painin maailmanmestaruuskilpailut 2003 (kreikkalais-roomalainen paini)

Vuoden 2003 kreikkalais-roomalaisen painin maailmanmestaruuskilpailut järjestettiin 2.–5. lokakuuta 2003 Créteil'ssä, Ranskassa. Kisoissa painittiin seitsemässä painoluokassa.
Mitalistit

| Painoluokka | Kultaa | Hopeaa | Pronssia |
| --- | --- | --- | --- |

| 55 kg |  Dariusz Jablonski |  Im Dae-Won |  Lázaro Rivas |
| 60 kg |  Armen Nazarian |  Roberto Monzon Gonzalez |  Eusebiu Diaconu |
| 66 kg |  Manuchar Kvirkvelia |  Armen Vardanjan |  Levente Fueredy |
| 74 kg |  Aleksei Gluškov |  Konstantin Schneider |  Kim Jin Soo |
| 84 kg |  Gotcha Tsitsiashvili |  Ara Abrahamian |  Attila Batky |
| 96 kg |  Martin Lidberg |  Karam Mohammed Gaber Ibragim |  Ramaz Nozadze |
| 120 kg |  Hasan Barojev |  Mihaly Deak Bardos |  Georgi Tsurtsumia |